கல்லா தவரும் கருத்தறி காட்சியைவல்லார் எனில்அருட் கண்ணான் மதித்துளோர்கல்லாதார் உண்மைபற் றாநிற்பர் கற்றோரும்கல்லாதார் இன்பம் காணுகி லாரே. வல்லார்கள் என்றும் வழியொன்றி வாழ்கின்றார்அல்லா தவர்கள் அறிவு பலஎன்பார்எல்லா இடத்தும் உளன்எங்கள் தம் இறைகல்லா தவர்கள் கலப்பறி யாரே. நில்லா நிலையை நிலையாக நெஞ்சத்துநில்லாக் குரம்பை நிலையென்று உணர்வீர்காள்எல்லா உயிர்க்கும் இறைவனே ஆயினும்கல்லாதார் நெஞ்சத்துக் காணஒண் ணாதே. கில்லேன் வினைத்துய ராக்கும் மயலானேன்கல்லேன் அரநெறி அறியாத் தகைமையின்வல்லேன் வழங்கும் பொருளே மனத்தினுள்கல்லேன் கழியநின்று ஆடவல் லேனே. நில்லாது சீவன் நிலையன்று எனஎண்ணிவல்லார் அறத்தும் தவத்துளும் ஆயினார்கல்லா மனித்தர் கயவர் உலகினில்பொல்லா வினைத்துயர் போகஞ்செய் வாரே. விண்ணினின் உள்ளே விளைந்த விளங்கனிகண்ணினின் உள்ளே கலந்துஅங் கிருந்ததுமண்ணினின் உள்ளே மதித்து மதித்துநின்றெண்ணி எழுதி இளைத்துவிட் டாரே. கணக்கறிந் தார்க்கு அன்றிக் காணஒண் ணாததுகணக்கறிந் தார்க்கு அன்றிக் கைகூடாக் காட்சிகணக்கறிந்து உண்மையைக் கண்டுஅண்ட நிற்கும்கணக்கறிந் தார்கல்வி கற்றறிந் தாரே.  கல்லாத மூடரைக் காணவும் ஆகாதுகல்லாத மூடர்சொல் கேட்கக் கடன்அன்றுகல்லாத மூடர்க்குக் கல்லாதார் நல்லராம்கல்லாத மூடர் கருத்தறி யாரே.